**Σύνοψη του Προγράμματος Καλλιέργειας Δεξιοτήτων με τίτλο: «Χρηματοοικονομικός Εγγραμματισμός»**

Η διδασκαλία του συγκεκριμένου προγράμματος για τον χρηματοοικονομικό εγγραμματισμό των μαθητών στην ΣΤ’ τάξη του Δημοτικού Σχολείου, τους εξοπλίζει με δεξιότητες απαραίτητες για όλη τους την ζωή, οι οποίες μάλιστα μπορεί να έχουν σημαντικό αντίκτυπο σε πολλές εκφάνσεις της προσωπικής και επαγγελματικής τους σταδιοδρομίας, αλλά και δυναμική συμβολή στην μελλοντική προσωπική και οικογενειακή τους ευημερία.

Το πρόγραμμα, με την σταδιακή δόμηση και την ολιστική θεώρησή του, θέτει αρχικά τα βασικά χρηματοοικονομικά θεμέλια στους μαθητές, συμβάλλοντας καθοριστικά στην χρηματοοικονομική τους ενδυνάμωση μέσω της ανάδειξης της σημαντικότητας της αποταμίευσης και του προϋπολογισμού.

Στην συνέχεια, αναπτύσσει τις κατάλληλες χρηματοοικονομικές έννοιες/δεξιότητες διαμορφώνοντας την καταναλωτική τους συνείδηση, μέσω της διάκρισης των αναγκών και των επιθυμιών, καθώς και της ιεράρχησης των αναγκών κατά Maslow.

Καταληκτικά, το πρόγραμμα συμβάλλει στην μείωση των ανισοτήτων και αναδεικνύει τις έννοιες της ενσυναίσθησης και της φιλανθρωπίας.

**Λέξεις - κλειδιά προγράμματος:** Χρήμα, ανάγκες, προϋπολογισμός, ευημερία, φιλανθρωπία.